b"\n_START_ARTICLE_\nMercat Vell (Sant Feliu de Llobregat)\n_START_SECTION_\nDescripci\xc3\xb3\n_START_PARAGRAPH_\nEl Mercat Vell ocupa una cantonada d'una illa de cases, \xc3\xa9s de planta quadrada i est\xc3\xa0 coronat amb un cimbori quadrat amb lluernes per il\xc2\xb7luminar i ventilar. L'estructura de ferro \xc3\xa9s l'original de ferro colat. Quan l'edifici celebr\xc3\xa0 el centenari, es realitzaren obres de reforma i una teulada nova.\n_START_SECTION_\nHist\xc3\xb2ria\n_START_PARAGRAPH_\nEl primer projecte de 1876 era per a la construcci\xc3\xb3 de vuit barraques fixes que ocupaven el mateix empla\xc3\xa7ament del mercat que es construiria uns anys despr\xc3\xa9s. Cal destacar la data del 9 d'octubre de 1884, moment en qu\xc3\xa8 es van aprovar els pl\xc3\xa0nols, el pressupost i les condicions de les obres, a la vegada que es determin\xc3\xa0 canviar el tipus de cobertura que proposava el projecte, utilitzant teules enlloc de zenc. L'Ajuntament es f\xc3\xa9u c\xc3\xa0rrec de les despeses de la construcci\xc3\xb3. Les obres foren adjudicades al constructor Josep Molina el 4 de desembre de 1884."